ai4bharat/Pralekha huggingface dataset:
உள்துறை அமைச்சகம்
பிரதமர் நரேந்திர மோடியின் பிறந்த நாளில் மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா அவருக்கு வாழ்த்து தெரிவித்துள்ளார்
பிரதமர் திரு நரேந்திர மோடியின் பிறந்த நாளில் அவருக்கு மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா வாழ்த்து தெரிவித்துள்ளார். அவரது ஆரோக்கியத்திற்கும் நீண்ட வாழ்வுக்கும் நான் பிரார்த்திக்கிறேன். இந்தியா முதலில் என்ற அணுகுமுறை மற்றும் ஏழைகளின் நல்வாழ்வுக்கான உறுதியின்
மூலம் சாத்தியமாகாத பணிகளை திரு மோடி சாத்தியமாக்கியுள்ளார்.
ஏழைகளின் நல்வாழ்வு, நல்ல நிர்வாகம்,வளர்ச்சி, தேசப்பாதுகாப்பு, வரலாற்றுச் சிறப்புமிக்க சீர்திருத்தங்கள் ஆகியவற்றுக்கு தொடர்ச்சியான முயற்சிகள் மேற்கொண்டதன் மூலம் இந்தியாவை முதன்மை நிலைக்குக் கொண்டுசெல்வது என்ற தமது உறுதிப்பாட்டை திரு மோடி நிறைவு செய்திருக்கிறார் என்று மத்திய உள்துறை மற்றும் கூட்டுறவுத் துறை அமைச்சர் கூறியுள்ளார். அவரது தலைமையின் மீது மக்கள் வைத்துள்ள ஊசலாட்டம் இல்லாத நம்பிக்கை மட்டுமே இதனை சாத்தியமாக்கி உள்ளது.
பாதுகாப்பான, வலுவான, தற்சார்புள்ள புதிய இந்தியாவை உருவாக்கியுள்ள திரு மோடியின் வாழ்க்கை சேவை மற்றும் அர்ப்பணிப்புக்கு அடையாளமாகவும் விளங்குகிறது என்று திரு அமித்ஷா கூறியுள்ளார். சுதந்திரத்திற்குப் பின் முதன்முறையாக கோடிக்கணக்கான ஏழை மக்களுக்கு அவர்களின் உரிமைகள் வழங்கப்பட்டுள்ளன; அவர்களிடம் நம்பிக்கை உணர்வை திரு மோடி நிலைநிறுத்தியுள்ளார். இன்று சமூகத்தின் அனைத்து தரப்பு மக்களும் ஒரு பாறையைப் போல் திரு மோடியுடன் உறுதியாக நிற்கிறார்கள்.
இந்திய கலாச்சாரத்தை மேம்படுத்தி, அதனை பிரபலப்படுத்துவதுடன் அதனை மூல வேர்களுடன் இணைப்பதன் மூலம் அனைத்துத் துறை வளர்ச்சியில் திரு மோடி நாட்டை முன்னோக்கிக் கொண்டு செல்கிறார் என்றும் மத்திய உள்துறை மற்றும் கூட்டுறவுத்துறை அமைச்சர் கூறியுள்ளார். திரு மோடியின் தொலைநோக்குப் பார்வை மற்றும் தலைமைத்துவத்தால் இன்றைய புதிய இந்தியா உலகின் சக்தியாக உருவெடுத்துள்ளது. உலகளாவிய தலைவராக அவர் தனது அடையாளத்தை உருவாக்கி இருக்கிறார், இது உலகத்தால் மதிக்கப்படுகிறது.
புவி அறிவியல் அமைச்சகம்
தீவிர வானிலை எச்சரிக்கை
20 ஏப்ரல் :
இடியுடன் கூடிய லேசான சூறாவளிக் காற்று தெலங்கானா, ராயலசீமா, வடக்குக் கடலோர ஆந்திரா, தமிழ்நாடு மற்றும் கேரளாவில் சில இடங்களில் வீசக்கூடும்.
21 ஏப்ரல் :
இன்காய்ஸ் வெளியிட்டுள்ள முன்னறிவிப்பின்படி மிதமானது முதல் கடுமையானது வரையிலான கடல் சூழல் இந்திய மேற்கு கடலோர பகுதியிலும் கடுமையானது முதல் மிகவும் கடுமையானது வரையிலான கடல் சூழல் மேற்கு கடலோரத்தின் தென்பகுதி மற்றும் லட்சத்தீவுகளில் காலைவேளையில் இருக்கும். இந்தப் பகுதியில் கடலுக்குள் மீன் பிடிக்க செல்லும் மீனவர்கள் எச்சரிக்கையுடன் இருக்குமாறு கேட்டுக்கொள்ளப்படுகிறார்கள்.
22 ஏப்ர்ல்  :
தெலங்கானா, தமிழ்நாடு உள் கர்நாடகா மற்றும் கேரளாவில் சில இடங்களில் சிறு சூறாவளியுடன் இடி இருக்கும்.
இன்காய்ஸ் வெளியிட்டுள்ள முன்னெச்சரிக்கையின்படி அந்தமான் மற்றும் நிகோபார் தீவுகளின் மேற்கு கடலோரப் பகுதியில் கடல் சூழல் மிதமானது முதல் கடுமையானது வரை இருக்கும். இந்தப் பகுதியில் கடலுக்குள் மீன் பிடிக்க செல்லும் மீனவர்கள் எச்சரிக்கையுடன் இருக்குமாறு அறிவுறுத்தப்படுகிறார்கள்.
23 ஏப்ரல் :
இன்காய்ஸ் வெளியிட்டுள்ள முன்னெச்சரிக்கையின்படி அந்தமான் மற்றும் நிகோபார் தீவுகளின் மேற்குக் கடலோரப் பகுதியில் கடல் சூழல் கடுமையானது முதல் மிக்க கடுமையானது வரையிலுமாக இருக்கும். இந்தப் பகுதியில் கடலுக்குள் மீன் பிடிக்கச் செல்லும் மீனவர்கள் எச்சரிக்கையுடன் இருக்குமாறு அறிவுறுத்தப்படுகிறார்கள்.
24 ஏப்ரல் :
தெலங்கானாவில் சிறு சூறாவளியுடன் கூடிய இடி இருக்கும் எனத் தெரிகிறது.
சுகாதாரம் மற்றும் குடும்ப நலத்துறை அமைச்சகம்
நாட்டில் கொவிட் சிகிச்சை பெறுபவர்களின் அளவு மொத்த பாதிப்பில் 3.62 சதவீதமாக குறைந்தது
இந்தியாவில் கொவிட் சிகிச்சை பெறுபவர்களின் அளவு, மொத்த பாதிப்பில் 3.62 சதவீதமாக குறைந்துள்ளது.
தினசரி பாதிப்பைவிட, குணமடைபவர்களின் எண்ணிக்கை அதிகமாக இருப்பதால், நாட்டில் தற்போது சிகிச்சை பெறுபவர்களின் மொத்த எண்ணிக்கை 3,56,546-ஆக உள்ளது.
கடந்த 24 மணி நேரத்தில் 30, 254 பேருக்கு பாதிப்பு ஏற்பட்டுள்ள நிலையில் 33,136 பேர் குணமடைந்துள்ளனர். இதன் மூலம் சிகிச்சை பெறுபவர்கள் எண்ணிக்கையில் 3,273 குறைந்துள்ளது.
குணமடைந்தோரின் மொத்த எண்ணிக்கை இன்று 93,57,464-ஆக உள்ளது. குணமடைந்தோருக்கும், சிகிச்சை பெறுபவர்களுக்குமான இடைவெளி இன்று 90 லட்சத்தை  கடந்துள்ளது. குணமடைந்தோர் வீதம் 95 சதவீதத்தை  நெருங்குகிறது.
கடந்த 24 மணி நேரத்தில் 391 பேர் உயிரிழந்தள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1680335
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
சாகர் பரிக்ராம திட்டத்தின் ஐந்தாவது பகுதிக்கு மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ரூபாலா தலைமை வகித்தார்
மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் பர்ஷோத்தம் ரூபாலா சாகர் பரிக்ராம திட்டத்தின் ஐந்தாவது பகுதிக்கு இந்தியாவின் வரலாற்று நுழைவாயிலான மும்பையில் தலைமை வகித்தார். இதைத் தொடர்ந்து இன்றும், நாளையும் மகாராஷ்டிரா மற்றும் கோவாவில் ஆறு இடங்களில் ஏற்பாடு செய்யப்பட்டுள்ள நிகழ்ச்சிகளில் பங்கேற்கிறார்.
முன்னதாக நேற்று மாலை மகாராஷ்டிராவில் ராய்கட்டில் உள்ள கரன்ஜா மீன்பிடித்தலில் நடைபெற்ற நிகழ்ச்சியில் பங்கேற்ற அமைச்சர் கிசான் கடன் அட்டைகளையும், இ-ஷ்ரம் அட்டைகளையும் பயனாளிகளுக்கு வழங்கினார். நிகழ்ச்சியில் உரையாற்றிய அவர் பிரதமரின் உழவர் மேம்பாட்டுத் திட்டம் மீனவர் சமூக நலனில் மத்திய அரசு காட்டும் அக்கறையை வெளிப்படுத்துகிறது என்றார். இந்த திட்டத்திற்கு ஒதுக்கப்பட்ட நிதி ரூ.20 ஆயிரம் கோடியாக அதிகரிக்கப்பட்டிருப்பதையும் சுட்டிக்காட்டினார். மேலும் இந்த திட்டத்தில் அந்தந்த காலகட்டத்திற்கு தேவையான மாற்றங்கள் புகுத்தப்பட்டு வருவதையும் அமைச்சர் பர்ஷோத்தம் ரூபாலா நினைவுக்கூர்ந்தார்.
இந்தியப் பொருளாதாரத்தில் முக்கியப் பங்காற்றும் மீன்வளத்துறை லட்சக்கணக்கான மீனவர்களின் வாழ்வாதாரமாகவும் திகழ்கிறது. உலகளவில் மீன்வளர்ப்பில் இரண்டாவது இடத்தையும், மீன் உற்பத்தியில் மூன்றாவது இடத்தையும், இந்தியா வகிக்கிறது. இந்தியாவின் நீலப்புரட்சித் திட்டம் மீனவர்களின் முக்கியத்துவத்தை வெளிப்படுத்துகிறது.
கிராமப்புற மக்களின் வாழ்க்கைத்தரத்தை உயர்த்தவும், பொருளாதார மேம்பாட்டிற்கு வழிவகுப்பதற்கும், நீடித்த வளர்ச்சிக்கான இலக்குகளை அடைய உதவும் வகையில் மத்திய அரசு பல்வேறு முனைப்பான நடவடிக்கைகளை மேற்கொண்டு வருகிறது.
விவசாயத்துறை அமைச்சகம்
விவசாயிகளின் வருமானத்தை 2022-க்குள் இரட்டிப்பாக்குவதற்கான அரசின் நெடுநோக்கை அடைவதி்ல் ஐ சி ஏ ஆர் முக்கிய பங்கு வகிக்கிறது: ஐ சி ஏ ஆர் 90-வது நிறுவன தினத்தில் திரு ராதா மோகன் சிங் உரை
இந்தியா வேளாண் ஆராய்ச்சி சபை ஐ சி ஏ ஆர், இந்தியாவை இறக்குமதி செய்யும் நாடு என்ற நிலையிலிருந்து ஏற்றுமதி செய்யும் நாடு என்ற நிலைக்கு உயர்த்தியிருப்பதாக மத்திய வேளாண்மை, விவசாயிகள் நலத்துறை அமைச்சர் திரு ராதா மோகன் சிங் கூறியிருக்கிறார். புதுதில்லியில் இன்று  ஐ சி ஏ ஆர் –ன் 90-வது நிறுவன தின நிகழ்ச்சியில் அவர் உரையாற்றினார். நமது விஞ்ஞானிகளின் திறன் மற்றும் விவசாயிகளின் கடின உழைப்பின் காரணமாக இன்று நாட்டில் உணவு தானியக் கையிருப்பு பெருமளவில் உள்ளது என்றார்.
விவசாயிகளின் வருமானத்தை 2022-க்குள் இரட்டிப்பாக்குவதற்கான அரசின் நெடுநோக்கை அடைவதி்ல் ஐ சி ஏ ஆர் முக்கிய பங்கு வகிக்கிறது என்று அமைச்சர் கூறினார். இந்த அமைப்பின் ஆலோசனைகளை மனதில் கொண்டு அரசு பட்ஜெட் ஒதுக்கீட்டை அதிகரி்த்ததுடன் பால்பண்ணை, கூட்டுறவு, மீன்வளம், கால்நடை, வேளாண் சந்தைகள், சிறிய நீர்ப்பாசனத் திட்டங்கள் போன்றவற்றை மேம்படுத்த நிதியங்களை ஏற்படுத்தியுள்ளது என்றார். விவசாயிகளுக்கு குறைந்தபட்ச ஆதரவு விலையை ஒன்றரை மடங்கு உயர்த்தி தருவதற்கான உறுதிமொழியை அரசு நிறைவேற்றியுள்ளது என்றார்.
பருப்பு உற்பத்தியைப் பொருத்தவரை இந்தாண்டு இரண்டு கோடியே முப்பது லட்சம் டன் உற்பத்தி செய்யப்பட்டு கிட்டதட்ட தன்னிறைவு நிலை ஏற்பட்டுள்ளது என்றார்.
பருவநிலை மாற்றம் தொடர்பான பிரச்சினைகளை சமாளிக்க 15 வேளாண் விவசாய மண்டலங்களை இணைத்துக் கொண்டு 45 ஒருங்கிணைந்த பண்ணை அமைப்புகள் உருவாக்கப்பட்டிருப்பதாக தெரிவித்தார்.
அமைச்சர் தனது உரையை நிறைவு செய்யும் போது ஐ சி ஏ ஆர் விஞ்ஞானிகளின் நிகழ்ச்சிகளிலும் விவசாயிகளின் கடும் உழைப்பிலும் நாடு முழு நம்பிக்கை கொண்டிருப்பதாகவும் இதனையடுத்து நாடு வேளாண் மேம்பாட்டு பாதையில் விரைந்து முன்னேறும் என்றும் கூறினார்.
-------
(Visitor Counter : 156
பிரதமர் அலுவலகம்
நவம்பர் 16 ஆம் தேதி பிரதமர் உத்தரப் பிரதேசத்திற்கு பயணம் மேற்கொண்டு பூர்வாஞ்சல் விரைவுச் சாலையை தொடங்கி வைக்கிறார்
சுல்தான்பூர் மாவட்டத்தில் விரைவுச் சாலையில் 3.2 கி.மீ. தூரத்துக்கு கட்டப்பட்ட விமான தளத்தில் விமான சாகச நிகழ்ச்சிகளையும் பிரதமர் பார்வையிடுவார்
பிரதமர் திரு நரேந்திர மோடி நவம்பர் 16 ஆம் தேதி உத்தரப் பிரதேசத்திற்கு பயணம் மேற்கொண்டு, சுல்தான்பூர் மாவட்டத்தின் கார்வால்கேரியில் பூர்வாஞ்சல் விரைவுச் சாலையை பகல் 1.30 மணியளவில் திறந்து வைக்கிறார்.
விரைவுச் சாலையை தொடங்கி வைத்த பின்னர், சுல்தான்பூர் மாவட்டத்தில், அவசர காலத்தில் இந்திய விமானப்படையின் போர் விமானங்கள் இறங்கி/புறப்படுவதற்கு ஏதுவாக 3.2 கி.மீ. தூரத்திற்கு அமைக்கப்பட்டுள்ள விமான தளத்தில் இந்திய விமானப்படை விமானங்களின் சாகச நிகழ்ச்சிகளை பிரதமர் பார்வையிடுவார்.
பூர்வாஞசல் விரைவுச் சாலை 341 கி.மீ. நீளமுடையது. லக்னோ மாவட்டம் சாட்சராய் கிராமத்தில், லக்னோ- சுல்தான்பூர் சாலையில்  தொடங்கும் விரைவுச் சாலை, உ.பி.- பீகார் கிழக்கு எல்லையில் 18 கி.மீ, தொலைவில் தேசிய நெடுஞ்சாலை 31-ல் உள்ள ஹைதரியா கிராமத்தில் முடிவடைகிறது. 6 வழிச் சாலையாக உருவாகியுள்ள விரைவுச் சாலையை வருங்காலத்தில் 8 வழிச் சாலையாக விரிவுபடுத்தலாம். சுமார் ரூ. 22,500 கோடி செலவில் அமைக்கப்பட்டுள்ள பூர்வாஞ்சல் விரைவுச் சாலை உத்தரப் பிரதேசத்தின் கிழக்குப் பகுதியில், குறிப்பாக லக்னோ, பாராபங்கி, அமேதி, அயோத்தி, சுல்தான்பூர், அம்பேத்கர் நகர், ஆசம்கர், மாவ், காசிப்பூர் ஆகிய மாவட்டங்களில் பொருளாதார வளர்ச்சிக்கு ஊக்கமளிக்கும்.
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 163.58 கோடியைக் கடந்தது
நாட்டில் கடந்த 24 மணி நேரத்தில் 59 லட்சத்துக்கும் அதிகமான  தடுப்பூசி டோஸ்கள் செலுத்தப்பட்டுள்ளன. இத்துடன், நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 163.58 கோடியைக்  கடந்தது. 1,78,01,420 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,99,073 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,73,70,971 ஆக அதிகரித்துள்ளது.
தொடர்ந்து குணமடைந்தோர் விகிதம் தற்போது 93.23 சதவீதமாக உள்ளது. கடந்த 24 மணி நேரத்தில் 2,85,914 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 22,23,018 சதவீதமாக உள்ளது.
கடந்த 24 மணி நேரத்தில் 17,69,745 கொவிட் பரிசோதனைகள் செய்யப்பட்டன. இதுவரை சுமார் 72,05,72,178கோடி கொவிட் பரிசோதனைகள் செய்யப்பட்டுள்ளன. வாராந்திரத் தொற்று 17.33சதவீதமாக உள்ளது. தினசரித் தொற்று விகிதம் 16.16 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1792716
குறு சிறு மற்றும் நடுத்தர தொழில் துறை அமைச்சகம்
பிரதமரின் கைவினைக் கலைஞர்கள் திறன் மேம்பாட்டுத் திட்டம் தொடர்பாக பட்ஜெட்டுக்குப் பிந்தைய இணையவழிக் கருத்தரங்கில் 2023 மார்ச் 11 அன்று பிரதமர் உரையாற்றுகிறார்
பிரதமரின் கைவினைக் கலைஞர்கள் திறன் மேம்பாட்டுத் திட்டம் தொடர்பாக பட்ஜெட்டுக்குப் பிந்தைய இணையவழிக் கருத்தரங்கில் 2023 மார்ச் 11 அன்று காலை 10 மணிக்கு பிரதமர் உரையாற்றுகிறார். மத்திய பட்ஜெட்டில் அறிவிக்கப்பட்ட திட்டங்களை திறம்பட அமல்படுத்துவது குறித்து ஆலோசனைகளைப் பெறும் வகையில் அரசால் ஏற்பாடு செய்யப்பட்ட 12 பட்ஜெட்டுக்குப் பிந்தைய இணையவழிக் கருத்தரங்குகளில் 12வதாக இந்தக் கருத்தரங்கம் நடைபெறுகிறது. பிரதமரின் கைவினைக் கலைஞர்கள் திறன் மேம்பாட்டுத் திட்டம் , கைவினைக் கலைஞர்களின் தயாரிப்புகள் மற்றும் சேவைகளின் அளவு மற்றும் தரத்தை உயர்த்துவதை நோக்கமாகக் கொண்டு செயல்படுத்தப்படுகிறது. இத்திட்டத்தின் மூலம் உள்ளூர் மற்றும் உலகளாவிய சந்தை வாய்ப்புகள் அவர்களுக்கு ஏற்படுத்தி தரப்படுகிறது.
பிரதமரின் கைவினைக் கலைஞர்கள் திறன் மேம்பாட்டுத் திட்டம் தொடர்பான இணைய வழிக் கருத்தரங்கு கீழ்க்கண்ட நான்கு முக்கிய அமர்வுகளாக நடைபெறவுள்ளது.
- எளிதில் கடன் கிடைக்க ஏற்பாடு செய்தல், மின்னணு பணப்பரிவர்தனைகளுக்கு ஊக்கத்தொகை மற்றும் சமூகப் பாதுகாப்பு
- மேம்பட்ட திறன் பயிற்சி, நவீன கருவிகள் மற்றும் தொழில்நுட்பங்களுக்கான ஏற்பாடுகள்
- உள்ளூர் மற்றும் உலகளாவிய சந்தைகளுக்கு இணைப்பை ஏற்படுத்தி, சந்தைப்படுத்துதல் ஆதரவு வழங்குதல்
- திட்டத்தின் கட்டமைப்பு, பயனாளிகள் தேர்வு மற்றும் செயல்பாட்டு நடைமுறை
இந்த இணையவழிக் கருத்தரங்கில் சம்மந்தப்பட்ட மத்திய அமைச்சகங்கள், தொழில்துறையினர், நிதி நிறுவனப் பிரதிநிதிகள், வல்லுநர்கள், தொழில்முனைவோர், குறு,சிறு, நடுத்தர தொழில் துறை அமைச்சகப் பிரதிநிதிகள், ஜவுளி அமைச்சகப் பிரதிநிதிகள் மற்றும் பல்வேறு மாநில அரசுகளின் உயர் அதிகாரிகள் பங்கேற்கின்றனர்.
சிறப்பு சேவைகள் மற்றும் கட்டுரைகள்
செப்டம்பர் 22 அன்று சென்னையில் நடைபெறும் வணிக மற்றும் வர்த்தக வார விழாவில் தமிழக முதல்வர் பங்கேற்கிறார்
இந்திய அரசின் வர்த்தகம் மற்றும் தொழில்கள் அமைச்சகம் பல்வேறு ஏற்றுமதி மேம்பாட்டு குழுக்களின் மூலம், நாடு முழுவதும் அனைத்து மாநிலங்கள் மற்றும் யூனியன் பிரதேசங்களில் வணிக மற்றும் வர்த்தக வார விழாவை விடுதலையின் அம்ரித் மகோத்சவத்தின் ஒரு பகுதியாக ஏற்பாடு செய்து வருகிறது. பொருளாதார வளர்ச்சி, ஏற்றுமதிகளை மேம்படுத்துதல் ஆகியவை இதன் நோக்கங்களாகும்.
22.09.2021 அன்று காலை 11 மணிக்கு சென்னை கலைவாணர் அரங்கத்தில் நடைபெறவுள்ள மாநில அளவிலான நிகழ்ச்சியில் தமிழக முதலமைச்சர் திரு மு க ஸ்டாலின் தலைமை விருந்தினராக பங்கேற்கிறார்.
இந்த நிகழ்ச்சியில் தொழில்துறை அமைச்சர் திரு தங்கம் தென்னரசு மற்றும் ஊரகத் தொழில்கள் துறை அமைச்சர் திரு தா மோ அன்பரசன் ஆகியோர் கலந்து கொள்கிறார்கள், தமிழக அரசின் தலைமை செயலாளர், கூடுதல் செயலாளர் வணிகம் மற்றும் தொழில்கள் அமைச்சகம் , முதன்மை செயலாளர் தொழில்கள் , வெளிநாட்டு வர்த்தக கூடுதல் தலைமை இயக்குனர் மற்றும் பிற மூத்த அதிகாரிகள் இதில் பங்கேற்பார்கள்.
பல்வேறு துறைகளில் முதலீடுகளை ஈர்ப்பது மற்றும் தொழில்களின் வளர்ச்சியை மையமாகக் கொண்டும், ஏற்றுமதியில் மாநிலப் பங்கை கணிசமாக அதிகரிப்பதை இலக்காகக் கொண்டும், தமிழகத்தின் ஏற்றுமதி திறனை வெளிப்படுத்தும் வகையில் இந்த நிகழ்ச்சி திட்டமிடப்பட்டுள்ளது.
தோல் ஏற்றுமதி கவுன்சில், ஏற்றுமதி மேம்பாட்டு கவுன்சில் , மெப்ஸ் உற்பத்தியாளர்கள் சங்கம் , இந்திய ஏற்றுமதியாளர் கூட்டமைப்பு , பிளாஸ்டிக் ஏற்றுமதி ஊக்குவிப்பு கவுன்சில் , தேசிய ஃபேஷன் தொழில்நுட்ப நிறுவனம் , காலணி வடிவமைப்பு மற்றும் மேம்பாட்டு நிறுவனம் , பொறியியல் ஏற்றுமதி ஊக்குவிப்பு கவுன்சில் , முத்து & நகை ஏற்றுமதி ஊக்குவிப்பு கவுன்சில் , ரசாயன மற்றும் தொடர்புடைய பொருட்கள் ஏற்றுமதி ஊக்குவிப்பு கவுன்சில் , ஏற்றுமதி கடன் உத்தரவாத நிறுவனம் , மத்திய தோல் ஆராய்ச்சி நிறுவனம் , தோல் துறை திறன் கவுன்சில் , விவசாய மற்றும் செயல்முறை உணவு பொருட்கள் ஏற்றுமதி மேம்பாட்டு ஆணையம்  மற்றும் ஹெச் டி எஃப் சி வங்கி உள்ளிட்ட வர்த்தக மற்றும் ஏற்றுமதி துறையை சேர்ந்த அமைப்புகள் பங்கேற்கின்றன.
மாநில அளவிலான நிகழ்ச்சியை தவிர, ஏற்றுமதியாளர்கள் மாநாடுகளும் பின்வரும் இடங்களில் ஏற்பாடு செய்யப்பட்டுள்ளன:
 கோவை 23 செப்டம்பர்
 திருப்பூர் 24 செப்டம்பர்
 ஓசூர்  24 செப்டம்பர்
 தூத்துக்குடி 24 செப்டம்பர்
 மதுரை 25 செப்டம்பர்
பிரதமர் அலுவலகம்
ஜூலை 7-ஆம் தேதி பிரதமர் வாரணாசி பயணம்
பிரதமர் திரு நரேந்திர மோடி ஜூலை 7-ஆம் தேதி வாரணாசி செல்லவிருக்கிறார். பிற்பகல் 2 மணி அளவில், வாரணாசியின் எல்.டி. கல்லூரியில் சுமார் ஒரு லட்சம் மாணவர்களுக்கு மதிய உணவு வழங்கும் திறன் உள்ள அக்ஷய பாத்திர மதிய உணவு சமையல் கூடத்தை பிரதமர் திறந்து வைப்பார். அதைத்தொடர்ந்து பிற்பகல் 2:45 மணிக்கு சர்வதேச ஒத்துழைப்பு மற்றும் மாநாட்டு மையமான ருத்ராக்ஷ் செல்லும் பிரதமர், தேசியக் கல்விக் கொள்கையின் அமலாக்கம் குறித்த அகில இந்திய கல்வி கூட்டத்தைத் தொடங்கி வைப்பார். பிறகு மாலை 4 மணிக்கு சிக்ராவில் உள்ள டாக்டர் சம்பூர்ணானந்த் விளையாட்டு மைதானத்தில் ரூ. 1800 கோடி மதிப்பிலான பல்வேறு வளர்ச்சித் திட்டங்களை அவர் தொடங்கி வைத்து, அடிக்கல் நாட்டுவார்.
கடந்த எட்டு ஆண்டுகளில் வாரணாசியில் உள்கட்டமைப்பை மேம்படுத்துவதில் பிரதமர் அதிக கவனம் செலுத்தி வருகிறார். இதன் விளைவாக அந்த நகரத்தின் நிலத்தோற்றம் வெகுவாக மாற்றமடைந்துள்ளது. மக்களுக்கு எளிதான வாழ்வை வழங்குவதே இந்த முயற்சியின் முக்கிய நோக்கமாகும்.
சிக்ராவின் டாக்டர் சம்பூர்ணானந்த் விளையாட்டு மைதானத்தில் ரூ. 590 கோடி மதிப்பிலான வளர்ச்சித் திட்டங்களைப் பிரதமர் தொடங்கிவைப்பார். வாரணாசி திறன்மிகு நகரம் மற்றும் நகர்ப்புற திட்டங்களின் கீழ் பல்வேறு உள்கட்டமைப்புத் திட்டங்கள் இதில் அடங்கும். மேலும் சுமார் ரூ. 1200 கோடி மதிப்பிலான வளர்ச்சித் திட்டங்களுக்கு அவர் அடிக்கல் நாட்டவுள்ளார்.
சர்வதேச ஒத்துழைப்பு மற்றும் மாநாட்டு மையத்தில் ஜூலை 7 முதல் 9-ஆம் தேதி வரை மத்திய கல்வி அமைச்சகத்தால் நடத்தப்படவுள்ள அகில இந்திய கல்வி கூட்டத்தை பிரதமர் தொடங்கி வைப்பார். தேசிய கல்விக் கொள்கை 2020-ஐ முறைப்படி அமல்படுத்துவதற்கான திட்டங்கள் பற்றி கல்வியாளர்கள், கொள்கை தயாரிப்பாளர்கள் உள்ளிட்டோர் தங்களது கருத்துக்களையும், அனுபவங்களையும் பகிர்ந்து கொள்வதற்கான ஓர் தளமாக இந்நிகழ்ச்சி அமையும். பன்முகத்தன்மை மற்றும் முழுமையான கல்வி; திறன் மேம்பாடு மற்றும் வேலைவாய்ப்பு; ஆராய்ச்சி, புதுமை மற்றும் தொழில்முனைவு; தரமான கல்வி வழங்க ஆசிரியர்களுக்கு திறன் கட்டமைப்பு; தரம், மதிப்பீடு மற்றும் அங்கீகாரம்; மின்னணு வளர்ச்சி மற்றும் இணையவழி கல்வி; சமமான மற்றும் உள்ளடக்கிய கல்வி; இந்திய அறிவு முறை மற்றும் உயர்கல்வியை சர்வதேசமயமாக்கல் உள்ளிட்ட கருப்பொருட்களில் குழு விவாதங்கள் நடைபெறும்.
தொழிலாளர் மற்றும் வேலைவாய்ப்பு அமைச்சகம்
தொழிற்சாலை தொழிலாளர்களுக்கான நுகர்வோர் விலை குறியீடு  - ஏப்ரல், 2021
தொழிற்சாலை தொழிலாளர்களுக்கான நுகர்வோர் விலை குறியீடு  - ஏப்ரல், 2021 வெளியிடப்பட்டுள்ளது. அவற்றின் முக்கிய அம்சங்கள்
1. 2021 ஏப்ரல் மாதத்துக்கான தொழிற்சாலை தொழிலாளர்களுக்கான அகில இந்திய நுகர்வோர் விலை குறியீடு  120.1 புள்ளிகளாக உயர்ந்துள்ளது. கடந்த மார்ச் மாதத்தில் இது 119.6 புள்ளிகளாக இருந்தது.
2. துவரம் பருப்பு, மைசூர் பருப்பு, மாமிசம், முட்டை, சமையல் எண்ணெய், பழங்கள், தேயிலை, சலூன் கட்டணம், பூக்கள் விலை, ரயில் கட்டணம், மோட்டார் சைக்கிள் சர்வீஸ் கட்டணம், கேபிள் கட்டணம் போன்றவற்றின் விலையில் ஏற்றம் காரணமாக, நுகர்வோர் விலை குறியிட்டில் இந்த ஏற்றம் காணப்பட்டது.
3. 2021 ஏப்ரல் மாதத்துக்கான பணவீக்கம் 5.14 ஆக குறைந்தது. இது அதற்கு முந்தைய மாதத்தில் 5.64 சதவீதமாக இருந்தது. உணவு பணவீக்கமும், 4.78 சதவீதமாக குறைந்தது. இது முந்தைய மாதத்தில் 5.36 சதவீதமாக இருந்தது.
2021 ஏப்ரல் மாதத்தில் தொழிற்சாலை தொழிலாளர்களுக்கான அகில இந்திய நுகர்வோர் விலை குறியீடு 0.5 புள்ளிகள் அதிகரித்து 120.1 ஆக உள்ளது. தற்போதைய பட்டியலில் அதிகபட்ச அழுத்தம், உணவு மற்றும் பானங்கள் நிறுவனங்களிடம் இருந்து வந்துள்ளது. மொத்த மாற்றத்தில் இவற்றின் பங்களிப்பு 0.43 சதவீதமாக உள்ளது. மத்திய அளவில் ஜபல்பூரில் அதிகபட்சமாக 3.6 புள்ளிகளும், ராய்ப்பூர் மற்றும் பாவ் நகரில் முறையே 3.2 மற்றும் 3.1 புள்ளிகள் பதிவாகியுள்ளன.
உணவு மற்றும் பானங்கள், பான், பாக்கு, புகையிலை பொருட்கள், உடைகள், காலணி, வீடு, எரிபொருள், மற்றும் இதரவற்றின் நுகர்வோர் விலை குறீயீடுகளின் ஒப்பீட்டை கீழ்கண்ட இணைப்பில் காணலாம்.
2021 மே மாதத்துக்கான தொழிற்சாலை தொழிலாளர்களின் நுகர்வோர் விலை குறீயீடு ஜூன் 30ம் தேதி வெளியிடப்படும். இவற்றை www.labourbureaunew.gov.in என்ற இணையதளத்தில் காணலாம்.
சமீபத்திய குறியீடு குறித்து கருத்து தெரிவித்த மத்திய தொழிலாளர் மற்றும் வேலைவாய்ப்புத்துறை அமைச்சர் திரு சந்தோஷ் கங்வர், ‘‘ நுகர்வோர் விலை குறியீட்டு உயர்வு மூலம் தொழிலாளர்களின் ஊதியம் அதிகரிக்கும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723115
----
(Visitor Counter : 179
பிரதமர் அலுவலகம்
ஏப்ரல் 14ம் தேதியன்று, இந்திய பல்கலைக்கழகங்கள் சங்கத்தின் 95வது ஆண்டு கூட்டம் மற்றும் துணைவேந்தர்களின் தேசியக் கருத்தரங்கில் பிரதமர் உரையாற்றுகிறார்
திரு கிஷோர் மக்வானா எழுதிய டாக்டர் பிஆர் அம்பேத்கர் பற்றிய புத்தகங்களையும் பிரதமர் வெளியிடுகிறார்
இந்திய பல்கலைக்கழகங்கள் சங்கத்தின் 95வது ஆண்டு கூட்டம் மற்றும் துணைவேந்தர்களின் தேசியக் கருத்தரங்கில் பிரதமர் திரு நரேந்திர மோடி ஏப்ரல் 14ம் தேதி அன்று காலை 11 மணிக்கு காணொலி மூலம் உரையாற்றுகிறார். திரு கிஷோர் மக்வானா எழுதிய டாக்டர் பிஆர் அம்பேத்கர் தொடர்பான நான்கு புத்தகங்களையும் அவர் வெளியிடுவார். குஜராத் ஆளுநர், முதல்வர் மற்றும் மத்திய கல்வி அமைச்சர் ஆகியோர் இந்நிகழ்ச்சியில் பங்கேற்பர். அகமதாபாத்தில் உள்ள டாக்டர் பாபாசாகிப் அம்பேத்கர் திறந்தவெளி பல்கலைக்கழகம் இந்நிகழ்ச்சியை நடத்துகிறது.
இந்திய பல்கலைக்கழகங்கள் சங்கத்தின் கூட்டம் மற்றும் துணைவேந்தர்களின் தேசியக் கருத்தரங்கு பற்றி:
நாட்டின் உயர்கல்வி முன்னணி அமைப்பான இந்திய பல்கலைக்கழகங்கள் சங்கம், தனது 95வது ஆண்டு கூட்டத்தை இந்தாண்டு ஏப்ரல் 14-15ம் தேதிகளில் நடத்துகிறது. இந்திய பல்கலைக்கழகங்கள் சங்கம், தனது கடந்த கால சாதனைகளை தெரிவிக்கவும், தனது நிதிநிலை அறிக்கையை தாக்கல் செய்யவும், வருங்காலத்துக்கான திட்ட நடவடிக்கைகளை வரையறுக்கும் நிகழ்வாக இந்தக் கூட்டம் உள்ளது. மண்டல அளவில் நடந்த துணைவேந்தர்கள் கூட்டங்களின் பரிந்துரைகளை மற்றும் ஆண்டு முழுவதும் நடத்தப்பட்ட ஆலோசனைகளை தெரிவிக்கும் தளமாகவும் இந்நிகழ்ச்சி உள்ளது.
டாக்டர் சர்வேபள்ளி ராதாகிருஷ்ணன் மற்றும் டாக்டர் ஷ்யாம பிரசாத் முகர்ஜி போன்ற தலைவர்களால் 1925ம் ஆண்டு நிறுவப்பட்ட இந்திய பல்கலைக்கழகங்கள் சங்கத்தின் 96வது நிறுவன தினத்தை இந்தக் கூட்டம் கொண்டாடுகிறது.
இந்தியாவின் உயர்கல்வியை மாற்றும் தேசிய கல்விக் கொள்கை-2020-ஐ அமல்படுத்துவது பற்றிய துணைவேந்தர்களின் தேசியக் கருத்தரங்கமும் இந்தக் கூட்டத்தில் நடத்தப்படுகிறது. மாணவர்களின் நலனுக்கான கொள்கையை, திறம்பட செயல்படுத்துவதற்கான தெளிவான செயல் திட்டத்துடன், சமீபத்தில் தொடங்கப்பட்ட தேசிய கல்விக் கொள்கை-2020 உத்திகளை அமல்படுத்துவதை, இது நோக்கமாகக் கொண்டுள்ளது.
வெளியிடப்படும் புத்தகங்கள் பற்றி:
திரு கிஷோர் மக்வானா எழுதிய பாபா சாகிப் பீம்ராவ் அம்பேத்கரின் வாழ்க்கை அடிப்படையிலான கீழ்கண்ட நான்கு புத்தகங்களை பிரதமர் வெளியிடுகிறார்.
1. டாக்டர். அம்பேத்கர் ஜீவன் தர்ஷன்,
2. டாக்டர். அம்பேத்கர் வியாக்தி தர்ஷன்
3. டாக்டர். அம்பேத்கர் ராஷ்ட்ர தர்ஷன் மற்றும்
4. டாக்டர். அம்பேத்கர் ஆயம் தர்ஷன்
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 367 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 14,493 பேர் கொவிட் தொற்றால் பாதிக்கப்பட்டுள்ளனர். இது 0.03 சதவீதமாகும்.
தொற்றிலிருந்து மீண்டவர்களின் விகிதம் 98.78 சதவீதம்.
கடந்த 24 மணி நேரத்தில் 1,815 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,35,204 பேர்.
கடந்த 24 மணி நேரத்தில் 801 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 1.44% வாராந்திர பாதிப்பு விகிதம் 1.11% இதுவரை மொத்தம் 92.86 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 55,636 பரிசோதனைகள் நடத்தப்பட்டுள்ளன.
ரெயில்வே அமைச்சகம்
ரயில்களில் முதலுதவி மற்றும் மருத்துவ வசதிகள்
பயணிகள் செல்லும் ரயில்களில் அவற்றின் கார்டுகளிடம் அத்தியாவசிய மருந்துகள் மற்றும் கட்டுப்போடும் பிளாஸ்தர் துணி போன்றவை அடங்கிய முதலுதவிப் பெட்டிகள் வழங்கப்பட்டுள்ளன. மேலும் ராஜதானி மற்றும் சதாப்தி விரைவு ரயில்களில் விரிவாக்கப்பட்ட முதலுதவிப் பெட்டிகள் அதிக அளவிலான மருந்துகள் பயன்படுத்திவிட்டு எறிந்துவிடக்கூடிய மருத்துவப் பொருட்கள் ஆகியவற்றுடன் ரயில் மேற்பார்வையாளர்கள் அல்லது கார்டுகளிடம் வழங்கப்பட்டுள்ளன. ரயில்களில் நியமிக்கப்படும் முன்னணி ஊழியர்கள் முதலுதவியில் பயிற்சி பெற்றவர்கள் ரயில் நிலையங்களின் அருகிலுள்ள பகுதிகளில் உள்ள மருத்துவர்கள் கிளினிக்குகள் மற்றும் மருத்துவமனைகள் குறித்த விவரங்கள் அனைத்து ரயில் நிலைய ஸ்டேஷன் மாஸ்டரிடம் உள்ளன. அவசரக் காலங்களில் இவர்களது சேவைகளை பயன்படுத்திக் கொள்ளலாம். ரயில்வே மருத்துவமனைகள் மாநில அரசு ஆகியவற்றின் ஆம்புலன்ஸ் சேவைகளையும் தேவைப்படும்போது பயன்படுத்திக் கொள்ளலாம்.
பயணிகளுக்கு மருத்துவ உதவி அல்லது முதலுதவி வழங்கும் பிரச்சினை குறித்து ஆராய்ந்த உச்சநீதிமன்றம் புதுதில்லி எய்ம்ஸ் மருத்துவமனை நிபுணர்கள் குழுவை அமைத்து பரிந்துரைகளை வழங்கவேண்டும் என்றும் அவற்றை ரயில்வே அமைச்சகம் அமல்படுத்த வேண்டும் என்றும் உத்தரவிட்டது. இதன்படி இந்தக்குழுவின் பரிந்துரைகள் பெறப்பட்டு அமல்படுத்தப்பட்டு வருகின்றன.
மக்களவையில் இன்று  கேள்விக்கு எழுத்து மூலம் அளித்த பதிலில் ரயில்வேத்துறை இணையமைச்சர் திரு. ராஜென் கோஹைன் இந்தத் தகவலை தெரிவித்தார்.
(Visitor Counter : 97
சட்டம் மற்றும் நீதித்துறை அமைச்சகம்
இந்தியாவில் மாலத்தீவுகளின் நீதித்துறை அதிகாரிகளுக்கு திறன் கட்டமைப்பு பயிற்சி அளிப்பதற்காக இந்தியா- மாலத்தீவுகள் இடையே கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவில் மாலத்தீவுகளின் நீதித்துறை அதிகாரிகளுக்கு திறன் கட்டமைப்பு பயிற்சி அளிப்பதற்காக இந்தியாவுக்கும், மாலத்தீவுகளுக்கும் இடையே கையெழுத்தான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது.
பயன்கள்
இந்த புரிந்துணர்வு ஒப்பந்தம் இருநாடுகளுக்கும் இடையிலான நீதித்துறை மற்றும் இதர சட்டப்பிரிவுகளில் அறிவு மற்றும் தொழில்நுட்பத்தைப் பகிர்ந்து கொள்வதற்கு வழிவகுக்கும்.
பிரதமர் அலுவலகம்
செகந்திராபாத் - திருப்பதி இடையிலான வந்தே பாரத் விரைவு ரயில் ஆன்மீக சுற்றுலாவுக்கு உதவுவதுடன் பொருளாதார வளர்ச்சியை அதிகரிக்கும்: பிரதமர்
வந்தே பாரத் அதிவிரைவு ரயில், இணைப்பை மேம்படுத்தி, வசதியான பயணத்திற்கு வழிவகுக்கும் பெருமைமிக்கது என்று பிரதமர் திரு நரேந்திர மோடி கூறியுள்ளார்.
செகந்திராபாத்- திருப்பதி இடையே வந்தே பாரத் அதிவிரைவு ரயிலை பிரதமர் கொடியசைத்து துவக்கி வைப்பது குறித்து மத்திய கலாச்சாரம் மற்றும் சுற்றுலாத்துறை அமைச்சர் திரு கிஷன் ரெட்டியின் ட்வீட்டை பகிர்ந்து பிரதமர் கூறியிருப்பதாவது:
“வந்தே பாரத் அதிவிரைவு ரயில் பெருமைமிக்க , வசதியான பயணத்தையும், இணைப்பையும் அளிப்பதாகும். செகந்திராபாத் - திருப்பதி இடையேயான இந்த ரயில் சுற்றுலாவுக்கு , குறிப்பாக ஆன்மீக சுற்றுலாவுக்கு பயனளிக்கும். இது பொருளாதார வளர்ச்சியையும் அதிகரிக்கும்”.
-----
VJ/PKV/KPG
(
பிரதமர் அலுவலகம்
உலக தடகள சாம்பியன்ஷிப் போட்டியில் தங்கம் வென்ற நீரஜ் சோப்ராவுக்கு பிரதமர் வாழ்த்து
உலக தடகள சாம்பியன்ஷிப் போட்டியில் தங்கம் வென்ற நீரஜ் சோப்ராவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் தளத்தில் அவர் கூறியுள்ளதாவது:
“திறமையான நீரஜ் சோப்ரா @Neeraj_chopra1 சிறந்து விளங்குகிறார். அவரது அர்ப்பணிப்பு, துல்லியம் மற்றும் ஆர்வம், அவரை தடகளத்தில் ஒரு சாம்பியனாக மட்டுமல்லாமல், ஒட்டுமொத்த விளையாட்டு உலகிலும் ஈடு இணையற்ற சிறந்த வீரருக்கான அடையாளமாக ஆக்குகிறது. உலக தடகள சாம்பியன்ஷிப்பில் தங்கம் வென்ற அவருக்கு வாழ்த்துகள்.”
---
ANU/AD/BR/KPG
(